Document ID: 32010R0585
Publication Date: 2010-07-02

Title and Content:
NARIADENIE KOMISIE (EÚ) č. 585/2010
z 2. júla 2010,
ktorým sa mení a dopĺňa nariadenie (ES) č. 2535/2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 ods. 1 a jeho článok 148 v spojení s článkom 4,
keďže:
(1)
Článkom 19a nariadenia Komisie (ES) č. 2535/2001 (2) sa uvádzajú colné kvóty spravované v súlade s článkami 308a, 308b a článkom 308c ods. 1 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (3). V týchto kvótach sú zahrnuté aj kvóty ustanovené v nariadení Rady (ES) č. 747/2001 z 9. apríla 2001 ustanovujúcom správu colných kvót a referenčných množstiev Spoločenstva pre výrobky spĺňajúce požiadavky pre preferencie na základe dohôd s určitými krajinami Stredomoria (4).
(2)
V roku 2008 bola uzatvorená Dohoda vo forme výmeny listov medzi Európskym spoločenstvom a Izraelským štátom o recipročných liberalizačných opatreniach pre poľnohospodárske výrobky, spracované poľnohospodárske výrobky, ryby a výrobky rybolovu, o nahradení protokolov 1 a 2 a ich príloh a o zmene a doplnení Euro-stredomorskej dohody, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej. Túto dohodu, ďalej len „dohodu“, schválila Rada rozhodnutím 2009/855/ES (5).
(3)
V dohode sa ustanovujú nové colné kvóty pre poľnohospodárske výrobky a spracované poľnohospodárske výrobky s pôvodom v Izraeli.
(4)
Nariadením (ES) č. 747/2001 zmeneným a doplneným nariadením Komisie (ES) č. 1154/2009 (6) sa ustanovilo zvýšenie kvóty na mliečne výrobky, na ktoré sa vzťahuje číselný znak KN 0404 10, od 1. januára 2010.
(5)
Nariadenie (ES) č. 2535/2001 by sa preto malo zodpovedajúcim spôsobom zmeniť a doplniť.
(6)
Navrhované zmeny a doplnenia by sa mali uplatňovať od 1. januára 2010. K tomuto dátumu dohoda nadobudla platnosť a zodpovedajúce zmeny a doplnenia nariadenia (ES) č. 747/2001 nadobudli účinnosť.
(7)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
V prílohe VIIa k nariadeniu (ES) č. 2535/2001 sa bod 2 nahrádza takto:
„2. Colné kvóty podľa prílohy VII k nariadeniu (ES) č. 747/2001, pokiaľ ide o niektoré poľnohospodárske výrobky s pôvodom v Izraeli:
Kvóta č.
Číselný znak KN
Opis (7)
Uplatňovaná colná sadzba
Ročné množstvá (v tonách)
(základ = kalendárny rok)
09.1302
0404 10
Srvátka a modifikovaná srvátka
Oslobodenie od cla
1 300
Článok 2
Toto nariadenie nadobúda účinnosť dňom po jeho uverejnení v Úradnom vestníku Európskej únie.
Uplatňuje sa od 1. januára 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 2. júla 2010

Classification:
Level 1 Topics: 100147
100157
Level 2 Topics: 100191
100194
100192
100255
Level 3 Topics: 2763
3156
2450
3584
All Topics: 1565
1644
3591
618
619